**Likumprojekta "Grozījumi Valsts un pašvaldību institūciju amatpersonu un darbinieku atlīdzības likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" (turpmāk – Likumprojekts) paredz noteikt atlaišanas pabalstus Ministru kabineta ieceltai vai apstiprinātai vai ministra ieceltai amatpersonai, tai atstājot amatu sakarā ar termiņa izbeigšanos, ar nosacījumu, ka tā nav atkārtoti apstiprināta vai iecelta šajā pašā amatā vai pārcelta citā amatā, kā arī Ministru kabineta ieceltai vai apstiprinātai vai ministra ieceltai amatpersonai, tai atstājot amatu sakarā ar sadarbības neveidošanos ar Ministru kabineta locekli, ar nosacījumu, ka tā nav pārcelta citā amatā.Tāpat Likumprojekts paredz palielināt Saeimas ievēlēto, apstiprināto vai iecelto amatpersonu atlaišanas pabalstu apmērus.Vienlaikus ar Likumprojektu tiek virzīts likumprojekts "Grozījumi Valsts civildienesta likumā".Likumprojekts stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2020. gada 26. februāra rezolūcija Nr. 12/2019-JUR-125, kas paredz līdz 2020. gada 31. decembrim sagatavot un noteiktā kārtībā iesniegt Ministru kabinetā Finanšu un kapitāla tirgus komisijas likuma (2019. gada 13. jūnija likuma "Grozījumi Finanšu un kapitāla tirgus komisijas likumā" redakcijā) pārejas noteikumu 22. punktā minēto tiesību akta projektu, attiecīgi nodrošinot Ministru kabinetam dotā uzdevuma izpildi.Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākuma 1. punkts, kas paredz apzināt un izstrādāt nepieciešamos normatīvos aktu projektus, lai stiprinātu Satversmes tiesas neatkarību jautājumos par Satversmes tiesas tiesneša statusam nepieciešamajām garantijām pēc amata termiņa beigām.Ministru prezidenta 2020. gada 24. februāra rezolūcija Nr. 7.8.5./2020-DOC-281-365, kurā, ņemot vērā vēstulē "Par demokrātisku, tiesisku, efektīvu, atklātu un sabiedrībai pieejamu valsts pārvaldi" minēto, lūgts izstrādāt priekšlikumus tiesiskā regulējuma pilnveidei un līdz 2020. gada 1. jūnijam iesniegt attiecīgo tiesību akta projektu izskatīšanai Ministru kabinetā.Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai") 241.1. apakšpunkts, kas paredz veikt izvērtējumu par Saeimas un Ministru kabineta iecelto iestāžu vadītāju pilnvaru termiņa ierobežojumu noteikšanu un, ja nepieciešams, sagatavoti grozījumi tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valsts un pašvaldību institūciju amatpersonu un darbinieku atlīdzības likuma (turpmāk – Likums) 17. panta devītās daļas 1. punktā noteikts, ka Saeimas ievēlētai, apstiprinātai vai ieceltai amatpersonai, tai atstājot amatu pēc pilnvaru termiņa beigām, ar nosacījumu, ka tā nav atkārtoti ievēlēta, apstiprināta vai iecelta šajā pašā amatā, izmaksā atlaišanas pabalstu vienas mēnešalgas apmērā.Izpildot Finanšu un kapitāla tirgus komisijas likuma pārejas noteikumu 22. punktā doto uzdevumu, kas paredz Ministru kabinetam līdz 2020. gada 31. decembrim informēt Saeimu par iespējamiem risinājumiem par vienreizēju kompensāciju atbrīvošanas gadījumā attiecībā uz citu neatkarīgo institūciju Saeimas apstiprinātām amatpersonām, Likumprojekts paredz noteikt Saeimas ievēlētai, apstiprinātai vai ieceltai amatpersonai atlaišanas pabalstu triju mēnešalgu apmērā, ievērojot to, ka Likumā noteikts, ka Saeima deputātam, kura mandāts izbeidzas līdz ar attiecīgās Saeimas pilnvarām izmaksā vienreizēju pabalstu triju mēnešalgu apmērā, tādējādi nodrošinot līdzīgu pabalsta apmēru tām augstākām amatpersonām, kuru atlaišanas pabalstus regulē Likums. Tas nodrošinās, ka regulējums atbilstu likuma mērķim, ka atlaišanas pabalstu noteikšanā tiek ievēroti līdzvērtīgi nosacījumi.Ņemot vērā, ka Likuma 6. panta otrajā daļā ir uzskaitīts to amatpersonu loks, kas ir uzskatāmas par Saeimas ievēlētajām, apstiprinātajām un ieceltajām amatpersonām, tad, nosakot arī pie atlaišanas pabalsta vispārīgu regulējumu, kā tas ir šobrīd Likuma 17. panta devītās daļas 1. punktā (ka pabalsts tiek maksāts Saeimas ievēlētai, apstiprinātai vai ieceltai amatpersonai), tiesību norma var tikt interpretēta un piemērota dažādi, proti, neattiecinot atlaišanas pabalstu uz visām Saeimas ieceltajām, ievēlētām un apstiprinātām amatpersonām, uz kurām attiecas Likuma regulējums, jo tās nav minētas Likuma 6. panta otrajā daļā. Ievērojot minēto, Likumprojektā paredzēts noteikt precīzu to Saeimas ievēlēto, apstiprināto vai iecelto amatpersonu loku, uz kurām šis regulējums attieksies, ņemot vērā Likuma 6. pantā minētos un to, ka arī Korupcijas novēršanas un apkarošanas biroja priekšnieku, Satversmes aizsardzības biroja priekšnieku, ģenerālprokuroru, Sabiedrisko pakalpojumu regulēšanas komisijas priekšsēdētāju un padomes locekļus ieceļ Saeima un Augstākās tiesas priekšsēdētāju, Satversmes tiesas tiesnesi apstiprina Saeima. Tādējādi pabalsts triju mēnešalgu apmērā tiks izmaksāts Valsts kontrolierim, Valsts kontroles padomes loceklim, Sabiedrisko pakalpojumu regulēšanas komisijas priekšsēdētājam, Sabiedrisko pakalpojumu regulēšanas komisijas padomes loceklim, tiesībsargam, Nacionālās elektronisko plašsaziņas līdzekļu padomes priekšsēdētājam, vietniekam un loceklim, Centrālās vēlēšanu komisijas priekšsēdētājam, viņa vietniekam, komisijas sekretāram un loceklim, Centrālās zemes komisijas priekšsēdētājam, Augstākās izglītības padomes priekšsēdētājam, Satversmes tiesas tiesnesim, Korupcijas novēršanas un apkarošanas biroja priekšniekam, Satversmes aizsardzības biroja priekšniekam, Augstākās tiesas priekšsēdētājam, ģenerālprokuroram, Finanšu izlūkošanas dienesta priekšniekam.Minētais regulējums neattieksies uz Finanšu un kapitāla tirgus komisijas amatpersonu, jo Finanšu un kapitāla tirgus komisijas likuma 14.1 pantā ir noteikts kompensācijas apmērs, kas izmaksājams amatpersonai, ja beidzas piecu gadu pilnvaru termiņš.Attiecībā uz Satversmes tiesas tiesnešiem norādāms, ka Ministru kabineta 2019. gada 7. maija rīkojuma Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākuma 1. punkts paredz apzināt un izstrādāt nepieciešamos normatīvos aktu projektus, lai stiprinātu Satversmes tiesas neatkarību jautājumos par Satversmes tiesas tiesneša statusam nepieciešamajām garantijām pēc amata termiņa beigām. Izpildot šo uzdevumu, konstatējams, ka Satversmes tiesas tiesnesim nedrīkstētu būt mazākas garantijas par Saeimas deputātiem un augstākajām valsts amatpersonām. Persona, kas izvēlējusies kļūt par tiesnesi, rēķinās ar zināmu stabilitāti un prognozējamu karjeras attīstību. Latvijas darba tirgus salīdzinoši ir neliels, savukārt normatīvie akti satur virkni ierobežojumu amatpersonām pēc amata pildīšanas beigām. Tāpat no Satversmē nostiprinātā Satversmes tiesas konstitucionālā statusa izriet, ka attiecīgi nodrošināms tāds Satversmes tiesas tiesneša statuss, kas pilnībā atbilst tiesu varas nozīmībai kopumā, gan atspoguļo Satversmes tiesas konstitucionālo statusu un īpašās funkcijas, nodrošinot visu valsts varas atzaru līdzsvaru. Līdz ar to Likumprojekts paredz triju mēnešalgu pabalstu izmaksāt arī Satversmes tiesas tiesnesim.Līdz ar šo Likumprojektu tiek virzīts likumprojekts "Grozījumi Valsts civildienesta likumā", kas paredz noteikt, ka iestādes vadītājs, Valsts kancelejas direktors, Pārresoru koordinācijas centra vadītājs varēs ieņemt amatu ne vairāk kā divus termiņus pēc kārtas, kā arī to, ka valsts civildienesta attiecības var tikt izbeigtas, pamatojoties uz ministra pamatotu lēmumu, ka sadarbība starp ministru un iestādes vadītāju neveidojas vai Ministru prezidenta pamatotu lēmumu, ka sadarbība starp Ministru prezidentu un Valsts kancelejas direktoru vai Pārresoru koordinācijas centra vadītāju neveidojas.Ņemot vērā, ka šīm amatpersonām pēc pilnvaru termiņa beigām saskaņā ar likumu "Par interešu konflikta novēršanu valsts amatpersonu darbībā" var būt noteikti ierobežojumi darba (amata) ieņemšanai, Likumprojektā ir jāparedz, ka arī šim amatpersonām izmaksā atlaišanas pabalstu triju mēnešalgu apmērā.Ievērojot to, ka Likums paredz noteiktus nosacījumus pabalstu izmaksai Ministru kabineta loceklim vai parlamentārajam sekretāram, Ministru kabineta konsultatīvajai amatpersonai vai darbiniekam, Saeimas deputātam u.c., tad arī Likumprojekts paredz noteikt nosacījumus (ierobežojumus pabalsta izmaksai), proti:- Saeimas ievēlētai, apstiprinātai vai ieceltai amatpersonai pabalstu izmaksās mēneša laikā no dienas, kad attiecīgā amatpersona beigusi pildīt amata pienākumus, ja šī amatpersona sniegs apliecinājumu, ka uz to neattiecas pabalsta izmaksas ierobežojumi, tas ir, pabalstu neizmaksās, ja amatpersona tiks atkārtoti ievēlēta, apstiprināta vai iecelta tajā pašā amatā vai mēneša laikā no dienas, kad beigs pildīt amata pienākumus tiks ievēlēta, apstiprināta vai iecelta citā amatā;- Ministru kabineta ieceltai vai apstiprinātai vai ministra ieceltai amatpersonai, tai atstājot amatu sakarā ar termiņa izbeigšanos, pabalstu izmaksās mēneša laikā no dienas, kad attiecīgā amatpersona beigs pildīt amata pienākumus, ja šī amatpersona sniegs apliecinājumu, ka uz to neattiecas pabalsta izmaksas ierobežojumi, proti, pabalstu neizmaksās, ja amatpersona būs atkārtoti apstiprināta vai iecelta tajā pašā amatā, vai pārcelta citā amatā vai mēneša laikā no dienas, kad beigusi pildīt amata pienākumus tiks iecelta vai apstiprināta citā amatā; - Ministru kabineta ieceltai vai apstiprinātai vai ministra ieceltai amatpersonai, tai atstājot amatu sakarā ar sadarbības neveidošanos ar Ministru kabineta locekli, pabalstu izmaksās mēneša laikā no dienas, kad attiecīgā amatpersona beigs pildīt amata pienākumus, ja šī amatpersona sniegs apliecinājumu, ka uz to neattiecas pabalsta izmaksas ierobežojumi, proti, pabalstu neizmaksās, ja amatpersona tiks pārcelta citā amatā vai mēneša laikā no dienas, kad beigs pildīt amata pienākumus tiks iecelta vai apstiprināta citā amatā.Šādus pabalsta ierobežojumus nepieciešams noteikt, ņemot vērā, ka atlaišanas pabalsta mērķis ir kompensēt darba zaudējumu, tas ir, pabalstam ir sociāla, atbalstoša funkcija, kas domāta, lai atvieglotu amatpersonas pielāgošanos jaunajiem no darba zaudēšanas izrietošajiem apstākļiem, kas viņam nodrošina ienākumu avotu jauna darba meklējumu laikā, savukārt, ja amatpersona uzreiz vai mēneša laikā tiek iecelta, apstiprināta vai ievēlēta citā amatā, pabalsta mērķis (sociāla, atbalstoša funkcija) zūd un tādēļ nebūtu maksājams. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saeimas ieceltās ievēlētās un apstiprinātās amatpersonas – Valsts kontrolieris, Valsts kontroles padomes loceklis, Sabiedrisko pakalpojumu regulēšanas komisijas priekšsēdētājs, Sabiedrisko pakalpojumu regulēšanas komisijas padomes loceklis, tiesībsargs, Nacionālās elektronisko plašsaziņas līdzekļu padomes priekšsēdētājs, vietnieks un loceklis, Centrālās vēlēšanu komisijas priekšsēdētājs, viņa vietnieks, komisijas sekretārs un loceklis, Centrālās zemes komisijas priekšsēdētājs, Augstākās izglītības padomes priekšsēdētājs, Satversmes tiesas tiesnesis, Augstākās tiesas priekšsēdētājs, ģenerālprokurors, Korupcijas novēršanas un apkarošanas biroja priekšnieks, Satversmes aizsardzības biroja direktors, Finanšu izlūkošanas dienesta priekšnieks.Ministru kabineta ieceltās vai apstiprinātās amatpersonas – valsts iestāžu vadītāji (t.sk. valsts sekretāri, saskaņā ar Valsts civildienesta likuma 6. panta otro daļu), Valsts kancelejas direktors, Pārresoru koordinācijas centra vadītājs.Valsts institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4.  | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. |
| 8. Cita informācija | Atlaišanas pabalsts būs jāmaksā no institūcijai piešķirtā budžeta.Šobrīd nav iespējams precīzi prognozēt gadījumu skaitu, kad Ministru kabineta ieceltai vai apstiprinātai vai ministra ieceltai amatpersonai, beidzoties termiņam, netiks pagarināts termiņš vai tā netiks pārcelta, kā arī nav iespējams prognozēt cik varētu būt gadījumu, kad Ministru kabineta ieceltai vai apstiprinātai vai ministra ieceltai amatpersonai, būs jāatstāj amats sakarā ar sadarbības neveidošanos ar Ministru kabineta locekli, līdz ar to nav iespējams prognozēt cik atlaišanas pabalstu un kurām institūcijām būs nepieciešams tos izmaksāt. Tāpat, ievērojot to, ka nav paredzams likuma spēkā stāšanās laiks un tas, cik no spēkā stāšanās brīdī strādājošām Saeimas ievēlētām, apstiprinātām vai ieceltām amatpersonām tiks atbrīvotas, nevis atkārtoti ieceltas, ievēlētas, apstiprinātas vai ieceltas, apstiprinātas, ievēlētas citā amatā, nav iespējams precīzi prognozēt gadījumu skaitu, kad būs nepieciešams izmaksāt atlaišanas pabalstu šādiem mērķiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts "Grozījumi Valsts civildienesta likumā", kas paredz noteikt, ka iestādes vadītājs, Valsts kancelejas direktors, Pārresoru koordinācijas centra vadītājs varēs ieņemt amatu ne vairāk kā divus termiņus pēc kārtas, kā arī to, ka valsts civildienesta attiecības var tikt izbeigtas, pamatojoties uz ministra pamatotu lēmumu, ka sadarbība starp ministru un iestādes vadītāju neveidojas vai Ministru prezidenta pamatotu lēmumu, ka sadarbība starp Ministru prezidentu un Valsts kancelejas direktoru vai Pārresoru koordinācijas centra vadītāju neveidojas. |
| 2. | Atbildīgā institūcija | Valsts kanceleja. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

 |
|

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par likumprojektu informēta sabiedrība, informāciju publicējot Ministru kabineta tīmekļvietnē. |
| 2. | Sabiedrības līdzdalība projekta izstrādē | Likumprojekts 2020. gada 15. maijā publicēts:Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties likumprojekta izstrādē, rakstveidā sniedzot viedokli par likumprojektu līdz 2020. gada 29. maijam. |
| 3. | Sabiedrības līdzdalības rezultāti | Viedoklis par likumprojektu netika sniegts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami.Projekta izpilde notiks esošo funkciju ietvaros. |
| 3. | Cita informācija | Nav. |

 |

Ministru prezidents A. K. Kariņš

Vīza: Valsts kancelejas direktors J. Citskovskis

Stone 67082954

kristine.stone@mk.gov.lv